Odločba Komisije

z dne 8. januarja 1997

o ukrepih, ki so potrebni za izvajanje certifikacijskih predpisov za nekatere živalske proizvode

(Besedilo velja za EGP)

(97/94/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva za trgovino in uvoz v Skupnost proizvodov, za katere ne veljajo omenjene zahteve, določene v posebnih pravilih Skupnosti iz Priloge A (I) k Direktivi 89/662/EGS in, glede patogenov, k Direktivi 90/425/EGS [1], kakor je bila nazadnje spremenjena z Odločbo Komisije 96/405/ES [2], in zlasti člena 10 2(c) Direktive,

ob upoštevanju Direktive Sveta 92/46/EGS [3] z dne 16. junija 1992 o določanju zdravstvenih pravil za proizvodnjo surovega mleka, termično obdelanega mleka in mlečnih izdelkov ter njihovo dajanje na trg, kakor je bila nazadnje spremenjena z Direktivo 96/23/ES [4], in zlasti člena 36 Direktive,

ob upoštevanju Direktive Sveta 71/118/EGS [5] z dne 15. februarja 1971 o zdravstvenih problemih, ki vplivajo na proizvodnjo in dajanje na trg svežega mesa perutnine, kakor je bila nazadnje spremenjena z Direktivo 96/23/ES, in zlasti člena 14B(1)(c) Direktive,

ob upoštevanju Direktive Sveta 89/437/EGS [6] z dne 20. junija 1989 o higienskih in zdravstvenih problemih, ki vplivajo na proizvodnjo in dajanje na trg jajčnih izdelkov, kakor je bila nazadnje spremenjena z Direktivo 96/23/EGS, in zlasti člena 11(4) direktive,

ob upoštevanju Direktive Sveta 94/65/ES [7] z dne 14. decembra 1994 o zahtevah za proizvodnjo in dajanje na trg mletega mesa in mesnih pripravkov, in zlasti člena 13(I)(B)(1)(c) Direktive,

ker so odločbe Komisije 94/309/ES [8], 94/446/ES [9] in 94/344/ES [10], kakor so bile nazadnje spremenjene z Odločbo 96/106/ES [11], določale pogoje v zvezi z zdravstvenim varstvom živali in veterinarsko certificiranje za uvoz iz tretjih držav nekaterih vrst hrane za hišne živali in nekaterih nepokvarjenih užitnih proizvodov za hišne živali, ki vsebujejo snovi z nizkim tveganjem, kosti in proizvode iz kosti, rogove in proizvode iz rogov ter kopita in proizvode iz kopit, z izjemo moke, pridobljene iz njih, za nadaljnjo predelavo, ki ni namenjena za prehrano ljudi ali živali, ter predelane živalske beljakovine, vključno s proizvodi, ki vsebujejo te beljakovine, namenjene za prehrano živali; ker je Odločba 96/106/ES spremenila te odločbe in predpisala, da se začnejo uporabljati s 1. januarjem 1997;

ker člen 13(1), prva alinea, Direktive 92/46/EGS predpisuje, da se na gospodarstvih opravljajo redni veterinarski pregledi živali zaradi preverjanja skladnosti z določbami Priloge A, poglavja I;

ker se Odločba Komisije 95/343/ES [12], kakor je bila nazadnje spremenjena z Odločbo 96/106/ES o določitvi novih pogojev v zvezi z zdravstvenim varstvom živali in veterinarskim certificiranjem za uvoz mleka in izdelkov na osnovi mleka, namenjenih za prehrano ljudi, začne uporabljati s 1. januarjem 1997; ker je treba to odločbo spremeniti zaradi skladnosti z Direktivo 92/46/EGS;

ker so odločbe Komisije 96/712/ES [13], 97/38/ES [14], 97/41/ES [15] in 97/29/ES [16] določale vzorce izjave o javnem zdravstvenem stanju in oznak zdravstvene ustreznosti za uvoz svežega perutninskega mesa iz tretjih držav, posebne javnozdravstvene zahteve za uvoz jajčnih izdelkov za prehrano ljudi, zdravstvene pogoje in javnozdravstveno spričevalo za uvoz iz tretjih držav mesnih izdelkov, pridobljenih iz perutninskega mesa, mesa gojene divjadi, mesa divjadi in kunčjega mesa, zdravstvene pogoje in javnozdravstveno spričevalo za uvoz mletega mesa in polpripravljenih jedi iz mesa iz tretjih držav; ker je datum začetka uporabe teh odločb 1. januar 1997;

ker Odločba Komisije 96/449/ES [17] predvideva nova pravila v zvezi z odobritvijo alternativnih sistemov termične obdelave za predelavo živalskih odpadkov z namenom inaktivacije povzročiteljev spongiformnih encefalopatij v Skupnosti; ker začnejo te določbe veljati s 1. aprilom 1997; ker bo z navedenim datumom uvedba teh predpisov vključevala spremembe v uvoznem sistemu iz tretjih držav; ker je zaradi preprečevanja nepotrebne prekinitve zato primerno dopustiti, da sedanji sistem deluje do navedenega datuma;

ker začnejo spričevala iz Prilog teh odločb veljati s 1. januarjem 1997; ker se zaradi upravnih težav zdi, da se nekateri trgovinski tokovi ne bodo mogli pravočasno prilagoditi usklajenemu sistemu; ker ni primerno še naprej odlagati izdajanja spričeval; ker je zaradi omogočanja obdobja prilagoditve zato primerno dopustiti istočasno delovanje obeh sistemov za kratko prehodno obdobje;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice lahko dovolijo uvoz tistih proizvodov v Skupnost, ki so zajeti v spričevalih, določenimi v odločbah iz Priloge, na podlagi spričeval, določenih v nacionalnih predpisih, veljavnimi na dan 31. decembra 1996, za omejeno obdobje.

Člen 2

Obdobje iz člena 1 se izteče s 1. aprilom 1997 za proizvode, zajete v spričevalih, določenih v odločbah iz Priloge.

Člen 3

Ta odločba je naslovljena na države članice.

V Bruslju, 8. januarja 1997

Za Komisijo

Franz Fischler

Član Komisije

[1] UL L 62, 15.3.1993, str. 49.

[2] UL L 165, 4.7.1996, str. 40.

[3] UL L 268, 14.9.1992, str. 1.

[4] UL L 125, 23.5.1996, str. 10.

[5] UL L 55, 8.3.1971, str. 23.

[6] UL L 212, 2.7.1989, str. 87.

[7] UL L 368, 31.12.1994, str. 10.

[8] UL L 137, 1.6.1994, str. 62.

[9] UL L 183, 19.7.1994, str. 46.

[10] UL L 154, 21.6.1994, str. 45.

[11] UL L 24, 31.1.1996, str. 34.

[12] UL L 200, 24.8.1995, str. 52.

[13] UL L 326, 17.12.1996, str. 67.

[14] UL L 14, 17.1.1997, str. 61.

[15] UL L 17, 21.1.1997, str. 34.

[16] UL L 12, 15.1.1997, str. 33.

[17] UL L 184, 24.7.1996, str. 43.

--------------------------------------------------

PRILOGA

Odločba Komisije 95/343/ES z dne 27. julija 1995 o vzorcih zdravstvenih spričeval za uvoz iz tretjih držav termično obdelanega mleka, izdelkov na osnovi mleka in surovega mleka za prehrano ljudi, namenjenih za sprejetje v zbirne centre, centre standardiziranja ter obdelovalne ali predelovalne obrate

Odločba Komisije 96/712/ES z dne 28. novembra 1996 o določanju vzorcev izjave o javnozdravstvenem stanju in oznak zdravstvene ustreznosti za uvoz svežega perutninskega mesa iz tretjih držav

Odločba Komisije 97/38/ES z dne 18. decembra 1996 o določitvi posebnih javnozdravstvenih zahtev za uvoz jajčnih izdelkov za prehrano ljudi

Odločba Komisije 97/41/ES z dne 18. decembra 1996 o oblikovanju zdravstvenih pogojev in javnozdravstvenega spričevala za uvoz mesnih izdelkov iz perutninskega mesa, iz mesa gojene divjadi, iz mesa gojene divjadi in kunčjega mesa iz tretjih držav

Odločba Komisije 97/29/ES z dne 17. decembra 1996 o določitvi zdravstvenih pogojev in javnozdravstvenega spričevala za uvoz sesekljanega mesa in polpripravljenih jedi iz mesa iz tretjih držav

Odločba Komisije 94/309/ES z dne 27. aprila 1994 o določanju zahtev v zvezi z zdravstvenim varstvom živali in veterinarskimi spričevali za uvoz iz tretjih držav nekaterih vrst hrane za hišne živali in nekaterih nepokvarjenih užitnih proizvodov za hišne živali, ki vsebujejo snovi živalskega izvora z nizkim tveganjem

Odločba Komisije 94/344/ES z dne 27. aprila 1994 o določanju zahtev v zvezi z zdravstvenim varstvom živali in veterinarskimi spričevali za uvoz iz tretjih držav predelanih živalskih beljakovin, vključno s proizvodi, ki vsebujejo te beljakovine, namenjenih za prehrano živali

Odločba Komisije 94/446/ES z dne 14. junija 1994 o določanju zahtev za uvoz iz tretjih držav kosti in proizvodov iz kosti, rogov in proizvodov iz rogov ter kopit in proizvodov iz kopit, z izjemo moke, pridobljene iz njih, za nadaljnjo predelavo, ki niso namenjeni za prehrano ljudi ali živali

--------------------------------------------------